Citește Horoscop săptămânal Rac. Previziuni pentru perioada 4 – 10 mai 2024, realizat de Urania în exclusivitate pentru Libertatea. Află ultimele previziuni astrale pentru nativii din zodia Rac și urmarește video Uranissima.
Horoscop săptămânal Rac – 4 – 10 mai 2024
În ziua de 4 mai, abordări culturale, morale, filozofice, religioase ale unor contexte de viață profesională sau publică pentru a le da un înțeles și un loc bine definite în conștiința lor la care nativii să se poată raporta în deciziile lor.
Unele dintre aceste mecanisme de gândire (înțelegere, acceptare sau respingere și negare) pot fi motivate de împrejurările „presante” sau chiar de constrângeri. Posibile vești dezamăgitoare sau informații trunchiate de adevăr. Între 4 mai, după ora 23:41′, și 6 mai, imediat după miezul nopții, activitate intensă sau solicitantă, urgentă, cu o componentă riscantă sau conflictuală în planul atribuțiilor de serviciu ori a exercitării funcțiilor publice.
Va fi nevoie de temperanță, de prudență și de maturitate în gestionarea lor. Între 6 mai, după ora 0:41′, și începutul zilei de 9 mai, relațiile de prietenie vor fi modelate astral de forța cu care vor opera, în plan uman, cele cinci planete aflate în tranzit prin casa a XI-a, alături de Luna Nouă în Taur, din 8 mai.
În mod normal, o relație de prietenie sau atașamentul nativului la un grup de persoane reunite prin interese, simpatii și preocupări comune se va consolida. Cei doi Benefici care tranzitează acest sector le vor da celor care s-au născut în zodia Racului șansa de a întâlni o persoană plăcută, plină de calități, onestă și care, într-o formă directă sau indirectă, îi poate ajuta prin bunăvoință ori, de-a lungul timpului, printr-un sprijin (uman, moral, profesional, social, pedagogic) oferit într-un moment important.
Între 9 mai, după ora 2:21′, și 10 mai, instabilitate interioară, abordare degajată a unor teme de viață delicate, tendințe spre superficialitate sau indiferență față de treburile personale ori față de activitățile și solicitările exterioare, deși Racii vor ști că nu procedează bine; slăbiciune și indulgență față de micile erori de trăire și simțire.